
Rahanõude lootusetuks tunnistamine ja 
lootusetu rahanõude mahakandmine 
(Osaühing ALIFTEX EHITUS)
1. ASJAOLUD JA MENETLUSE KÄIK
Osaühing ALIFTEX EHITUS (registrikood 11002404, asukoht Moonalao tänav 9-5, Narva 20306, edaspidi nimetatud Üürnik) ja Narva Linnavalitsuse Linnamajandusamet (registrikood 75039729, asukoht Peetri plats 3, 20308 Narva, edaspidi nimetatud Üürileandja) sõlmisid 03.09.2007. a äriruumi üürilepingu nr 1/491 (edaspidi nimetatud Leping), mille alusel andis Üürileandja Üürnikule ajutiselt üürile linnavara Lepingus nimetatud tingimustel. Lepingu esemeks on Narvas aadressil Haigla tn 6 asuvad keldriruumid nr 20-21 üldpindalaga 38,9 m² ning osa üldkasutusruumidest üldpindalaga 5,8 m².
Üürnik ei täitnud nõuetekohaselt temale Lepingu punktidest 3.2. ja 3.4. tulenevat üüri- ja hooldustasu ning kommunaalteenuste maksete tasumise kohustust ning vaatamata ka Üürileandja korduvatele pöördumistele, nimetatud kohustus jäi täitmata. 24.04.2017. a oli saadetud Üürnikule avaldus lepingu lõpetamiseks erakorraliselt alates 26.06.2017 ja võla tasumiseks. Üürnik nõustus lepingu lõpetamisega, kuid võla tasus vaid osaliselt.
06.09.2017 oli Üürnik kustutatud äriregistrist majandusaasta aruannete mitteesitamise põhjusel. 
Seisuga 30.08.2018. a Osaühing ALIFTEX EHITUS võlgnevus on 833,48 eurot (kaheksasada kolmkümmend kolm eurot nelikümmend kaheksa eurosenti).
Seoses Üürniku äriregistrist kustutamisega ja võttes arvesse Narva Linnavalitsuse Linnamajandusameti juristi ettepanekut nimetatud nõude Üürileandja bilansist mahakandmise kohta taotleb Narva Linnavalitsuse Linnamajandusamet Osaühing ALIFTEX EHITUS vastu olemasoleva nõude summas 833,48 eurot lootusetuks tunnistamist ja mahakandmist. 

Küsimus oli arutlusel Narva Linnavalitsuse linnavarakomisjoni koosolekul 08.08.2018. a (protokoll nr 9). Narva Linnavalitsuse linnavarakomisjon tegi ettepaneku rahuldada Narva Linnavalitsuse Linnamajandusameti taotlus rahanõude lootusetuks tunnistamiseks ja mahakandmiseks.
2. ÕIGUSLIKUD ALUSED
2.1. Narva Linnavolikogu 24.08.2006.a määruse nr 34 “Linnavara kõlbmatuks tunnistamise, mahakandmise ja hävitamise korra» (edaspidi Kord) § 22 punkti 2 kohaselt otsuse rahanõude, mille summa on alla 64 000 eurot, lootusetuks tunnistamise ja lootusetu rahanõude mahakandmise kohta võtab vastu rahanõude valitseja Narva linnavalitsus.
3. OTSUS
3.1. Nõustuda Narva Linnavalitsuse Linnamajandusameti taotlusega rahanõude lootusetuks tunnistamiseks ning tunnistada lootusetuks rahanõue Osaühingu ALIFTEX EHITUS vastu summas 833,48 eurot. 

3.2. Narva Linnavalitsuse Linnamajandusametil maha kanda korralduse punktis 3.1. nimetatud rahanõue oma bilansist.
4. RAKENDUSSÄTTED
4.1. Korraldus jõustub seadusega sätestatud korras. 

4.2. Narva Linnakantseleil teha korraldus teatavaks Narva Linnavalitsuse Linnamajandusametile.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

